CELEX: 62020TB0163(01)
Language: el
Date: 2020-10-29 00:00:00
Title: Υπόθεση T-163/20: Διάταξη του Γενικού Δικαστηρίου της 29ης Οκτωβρίου 2020 — Isopix κατά Κοινοβουλίου (Προσφυγή ακυρώσεως και αγωγή αποζημιώσεως – Δημόσιες συμβάσεις υπηρεσιών – Διαδικασία πρόσκλησης προς υποβολή προσφορών – Παροχή υπηρεσιών φωτογράφησης – Απόρριψη της προσφοράς διαγωνιζόμενου και ανάθεση της σύμβασης σε άλλον διαγωνιζόμενο – Ακύρωση της διαδικασίας διαγωνισμού – Μερική έκλειψη του αντικειμένου της διαφοράς – Μερική κατάργηση της δίκης – Ασφαλιστικά μέτρα – Προσφυγή εν μέρει ασκηθείσα ενώπιον δικαστηρίου προδήλως αναρμόδιου να επιληφθεί της υπόθεσης)

18.1.2021   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 19/50
            
         
      Διάταξη του Γενικού Δικαστηρίου της 29ης Οκτωβρίου 2020 — Isopix κατά Κοινοβουλίου
      (Υπόθεση T-163/20) (1)
      
      (Προσφυγή ακυρώσεως και αγωγή αποζημιώσεως - Δημόσιες συμβάσεις υπηρεσιών - Διαδικασία πρόσκλησης προς υποβολή προσφορών - Παροχή υπηρεσιών φωτογράφησης - Απόρριψη της προσφοράς διαγωνιζόμενου και ανάθεση της σύμβασης σε άλλον διαγωνιζόμενο - Ακύρωση της διαδικασίας διαγωνισμού - Μερική έκλειψη του αντικειμένου της διαφοράς - Μερική κατάργηση της δίκης - Ασφαλιστικά μέτρα - Προσφυγή εν μέρει ασκηθείσα ενώπιον δικαστηρίου προδήλως αναρμόδιου να επιληφθεί της υπόθεσης)
      (2021/C 19/54)
      Γλώσσα διαδικασίας: η γαλλική
      
         Διάδικοι
      
      
         Προσφεύγουσα-ενάγουσα: Isopix SA (Ixelles, Βέλγιο) (εκπρόσωποι: P. Van den Bulck και J. Fahner, δικηγόροι)
      
         Καθού-εναγόμενο: Ευρωπαϊκό Κοινοβούλιο (εκπρόσωποι: K. Wójcik και E. Taneva)
      
         Αντικείμενο
      
      Αφενός, αίτημα βάσει του άρθρου 263 ΣΛΕΕ για την ακύρωση της απόφασης του Κοινοβουλίου της 24ης Μαρτίου 2020 με την οποία απορρίφθηκε η προσφορά της προσφεύγουσας-ενάγουσας στο πλαίσιο του διαγωνισμού COMM/DG/AWD/2019/854, με τίτλο «Παροχή υπηρεσιών φωτογράφησης — Παροχή υπηρεσιών φωτογράφησης — Φωτογραφική κάλυψη της επικαιρότητας και των θεσμικών δραστηριοτήτων του Ευρωπαϊκού Κοινοβουλίου», και ενημερώθηκε η προσφεύγουσα-ενάγουσα σχετικά με την ανάθεση της σύμβασης σε άλλον διαγωνιζόμενο, καθώς και του εγγράφου του Κοινοβουλίου της 17ης Απριλίου 2020 με το οποίο ενημερώθηκε η προσφεύγουσα-ενάγουσα σχετικά με την απόρριψη της προσφοράς της για τη δημόσια σύμβαση COMM/DG/AWD/2019/854 διότι δεν πληρούσε τα κριτήρια επιλογής όσον αφορά την οικονομική και χρηματοπιστωτική ικανότητα και, αφετέρου, κυρίως, αίτημα βάσει του άρθρου 266 ΣΛΕΕ ώστε να υποχρεωθεί το Κοινοβούλιο να προβεί σε επανεξέταση των προσφορών και, επικουρικώς, αξίωση βάσει του άρθρου 268 ΣΛΕΕ για αποκατάσταση της ζημίας την οποία ισχυρίζεται ότι υπέστη η προσφεύγουσα-ενάγουσα.
      
         Διατακτικό
      
      Το Γενικό Δικαστήριο διατάσσει:
      
                  1)
               
               
                  Παρέλκει πλέον η έκδοση απόφασης όσον αφορά την ακύρωση της απόφασης του Ευρωπαϊκού Κοινοβουλίου, της 24ης Μαρτίου 2020, με την οποία απορρίφθηκε η προσφορά την οποία υπέβαλε η Isopix SA στο πλαίσιο του διαγωνισμού COMM/DG/AWD/2019/854, με τίτλο «Παροχή υπηρεσιών φωτογράφησης — Φωτογραφική κάλυψη της επικαιρότητας και των θεσμικών δραστηριοτήτων του Ευρωπαϊκού Κοινοβουλίου», και με την οποία αυτή ενημερώθηκε σχετικά με την ανάθεση της σύμβασης σε άλλον διαγωνιζόμενο, καθώς και του εγγράφου του Κοινοβουλίου, της 17ης Απριλίου 2020, με το οποίο αυτή ενημερώθηκε σχετικά με την απόρριψη της προσφοράς της για τη δημόσια σύμβαση COMM/DG/AWD/2019/854 διότι δεν πληρούσε τα κριτήρια επιλογής όσον αφορά την οικονομική και χρηματοπιστωτική ικανότητα.
               
            
                  2)
               
               
                  Απορρίπτει την προσφυγή κατά τα λοιπά καθόσον ασκήθηκε ενώπιον δικαστηρίου προδήλως αναρμόδιου να επιληφθεί της υπόθεσης.
               
            
                  3)
               
               
                  Καταδικάζει το Κοινοβούλιο στα δικαστικά έξοδα, περιλαμβανομένων των σχετικών με τις διαδικασίες λήψης ασφαλιστικών μέτρων δικαστικών εξόδων.
               
            
         (1)  EE C 191 της 8.6.2020.